**ELŐTERJESZTÉS KÍSÉRŐ LAP**

**E-szám: 100/2017.**

**Tárgy: Döntés Nagykovácsi Nagyközség Önkormányzat Képviselő-testületének a gyermekintézményekben fizetendő étkezési térítési díjakról szóló önkormányzati rendeletéről**

**Előterjesztő neve:** Kiszelné Mohos Katalin polgármester

**Előadó neve**: Perlaki Zoltán osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. szeptember 13.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. szeptember 13.**

 **polgármester**

**Tisztelt Képviselő-testület!**

Nagykovácsi Nagyközség Önkormányzatának Képviselőtestülete a 105/2017 (VIII.10.) határozatával az Elamen Zrt.-t jelölte meg a „Közétkeztetési szolgáltatás beszerzése Nagykovácsi Nagyközség közigazgatási területén” tárgyban lefolytatott közbeszerzési eljárás nyertes ajánlattevőjének. Tekintettel arra, hogy új étkeztetési szerződés lépett életbe, szükséges a Nagykovácsi Nagyközség fenntartásában működő intézményekben és az általános iskolában fizetendő étkezési térítési díjak felülvizsgálata mind a gyermekétkeztetés, mind a szociális étkeztetés területén.

1.

A gyermekek védelméről és a gyámügyi igazgatásról szóló 1997. évi XXXI. törvény 151. § (3) és (3a) bekezdése szerint:

„(3) A gyermekétkeztetés intézményi térítési díjának alapja az élelmezés nyersanyag költségének egy ellátottra jutó napi összege. (3a) Ha a fenntartó vagy a települési önkormányzat a gyermekétkeztetést vásárolt szolgáltatás útján biztosítja, az intézményi térítési díj megállapítása érdekében az étkeztetést biztosító szolgáltató köteles elkülönítetten kimutatni a gyermekétkeztetéssel összefüggésben felmerülő nyersanyagköltséget.

A fent említett jogszabály 151. § (4) bekezdése alapján a gyermekétkeztetés személyi térítési díját a **(3) bekezdés szerinti napi összeg általános forgalmi adóval növelt összegének** és az igénybe vett étkezések számának, valamint a normatív kedvezményeknek a figyelembevételével **kell megállapítani**.

A Polgármesteri Hivatal bekérte a az Elamen Zrt-től a nyersanyagköltségek kimutatását, ennek alapján javasolja a tisztelt Képviselő-testületnek a fizetendő új térítési díjak elfogadását. (Megjegyzendő, hogy a „normál” nyersanyagköltségek nem emelkedtek, csak a diétás étrend szerintiek.)

2.

A jelenleg 13 fő által igényelt szociális étkeztetés díjának megállapítása tekintetében Nagykovácsi Nagyközség Önkormányzata Képviselő-testületének a személyes gondoskodást nyújtó szociális alapellátásokról, azok igénybevételéről, valamint az ezekért fizetendő térítési díjakról szóló **12/2016. (V. 30.) önkormányzati rendelete** szolgál útmutatásul. A rendelet **melléklete** tartalmazza a személyi térítési díj mértékét, amelynek összegszerűségében nem javaslunk változást.

A szabályozás várható következményeit tekintve:

1. *társadalmi, gazdasági, költségvetési hatás:* a térítési díjak alakulása befolyásolja az intézményi és az önkormányzati költségvetés számait. A bevételek esetleges elmaradása hatással van a költségvetés egyensúlyára.
2. A rendeletben foglaltak végrehajtásának *környezetre gyakorolt hatása, egészségi következménye* nincs.
3. *adminisztratív terheket befolyásoló hatás:* a térítési díjak változása miatt az intézményvezetőknek gondoskodni kell a étkezési térítési díjak felülvizsgálatáról.
4. *a jogalkotás elmaradásának várható következménye:* az önkormányzati rendelet megalkotásának elmaradása esetén az önkormányzat nem tesz eleget jogalkotási kötelezettségének.
5. *a jogszabály alkalmazásához szükséges személyi, tárgyi, szervezeti, pénzügyi feltételek* rendelkezésre állnak

Nagykovácsi, 2017. szeptember 13.

 Kiszelné Mohos Katalin

 polgármester

**Nagykovácsi Nagyközség Önkormányzat Képviselő-testületének**

**…/2017.(IX.21.) önkormányzati rendelete**

**a gyermekintézményekben fizetendő étkezési térítési díjakról**

Nagykovácsi Nagyközség Önkormányzat Képviselő-testülete az Önkormányzat fenntartásában lévő intézményekben (Nagykovácsi Kispatak Óvoda, Lenvirág Bölcsőde és Védőnői Szolgálat), továbbá a Nagykovácsi Általános Iskolában fizetendő étkezési térítési díjról az Alaptörvény 32. cikk (2) bekezdés *a)* pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva, valamint a gyermekvédelméről és a gyámügyi igazgatásról szóló 1997. évi XXXI. tv. 29. § (1) bekezdés *e)* pontjának és a 151. §-ának megfelelően a következő rendeletet alkotja:

**1. §**

Az óvodai, bölcsődei és általános iskolai étkezési ellátás igénybevételéért az e rendelet 1. mellékletében megállapított térítési díjat kell fizetni.

**2. §**

E rendelet 2017. október 1-jén lép hatályba. Ezzel egyidejűleg hatályát veszti a 8/2014. (VIII. 28.) önkormányzati rendelet.

Nagykovácsi, 2017. szeptember 13.

 Kiszelné Mohos Katalin Papp István

 polgármester jegyző

Záradék:

Kihirdetve: 2017. ……………

 Papp István

 jegyző

1. **melléklet**

|  |  |
| --- | --- |
| Az általános iskolai napi háromszori étkezés egy fő/napra vonatkozó térítési díja | 590 Ft/fő/nap |
| Az általános iskolai diétás étrend szerinti, napi háromszori étkezés egy fő/napra vonatkozó térítési díja | 630 Ft/fő/nap |
| Az általános iskolai napi egyszeri étkezés (ebéd) egy fő/napra vonatkozó térítési díja | 350 Ft/fő/nap |
| Az általános iskolai diétás étrend szerinti, napi egyszeri étkezés (ebéd) egy fő/napra vonatkozó térítési díja | 370 Ft/fő/nap |
| Az óvodai háromszori étkezés egy fő/napra vonatkozó térítési díja | 510 Ft/fő/nap |
| Az óvodai diétás étrend szerinti, napi háromszori étkezés egy fő/napra vonatkozó térítési díja | 550 Ft/fő/nap |
| A bölcsődei napi négyszeri étkezés egy fő/napra vonatkozó térítési díja | 530 Ft/fő/nap |
| A bölcsődei diétás étrend szerinti, napi négyszeri étkezés egy fő/napra vonatkozó térítési díja | 580 Ft/fő/nap |
| Felnőtt egyszeri étkezés (ebéd) egy fő/napra vonatkozó térítési díja  | 550 Ft/fő/nap |

**INDOKOLÁS**

**Nagykovácsi Nagyközség Önkormányzat Képviselő-testületének**

**a gyermekintézményekben fizetendő étkezési térítési díjakról**

**…../2017.(IX.21.) önkormányzati rendelettervezethez**

Az közétkeztetésre vonatkozó közbeszerzési eljárás eredményeként új szerződést kötött az Önkormányzat. Az ebben szereplő nyersanyagnormák kis mértékben eltérnek az eddigiektől, ezért szükséges az intézményi térítési díjak felülvizsgálata és szükség szerinti módosítása.

**1. §**

A rendelet mellékletében szereplő térítési díjak közül a diétás étkezésekért fizetendő díjak növekedtek kis mértékben, 20-30 Ft-tal.

**2. §**

Hatályba léptető, és az előző rendeletet hatályon kívül helyező rendelkelés.